CELEX: 32018D1107
Language: hu
Date: 2018-07-20 00:00:00
Title: A Tanács (EU) 2018/1107 határozata (2018. július 20.) az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodás megkötéséről

10.8.2018   
               
               
                  HU
               
               
                  Az Európai Unió Hivatalos Lapja
               
               
                  L 203/1
               
            
         A TANÁCS (EU) 2018/1107 HATÁROZATA
         (2018. július 20.)
         az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodás megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre, és különösen annak 91., 100., 207. és 209. cikkére, összefüggésben a 218. cikke (6) bekezdésének a) pontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodást (a továbbiakban: a megállapodás) 2012. május 11-én írták alá, figyelemmel annak egy későbbi időpontban történő megkötése lehetőségére.
                  
               
                     (2)
                  
                  
                     A megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Unió és tagállamai, másrészről az Iraki Köztársaság közötti partnerségi és együttműködési megállapodást, a záróokmányhoz csatolt mellékletekkel és az Európai Unió egyoldalú nyilatkozatával együtt, a Tanács az Unió nevében jóváhagyja (2).
         
         
            2. cikk
            A megállapodás 116. cikkében előírt értesítést az Unió nevében a Tanács elnöke teszi meg, annak kifejezése érdekében, hogy az Unió a megállapodást magára nézve kötelezőnek tekinti (3).
         
         
            3. cikk
            Ez a határozat elfogadása napján lép hatályba.
         
         
            Kelt Brüsszelben, 2018. július 20-án.
            
               
                  a Tanács részéről
               
               
                  az elnök
               
               G. BLÜMEL
            
         
         
            (1)  2018. július 4-i egyetértés (a Hivatalos Lapban még nem tették közzé).
         
            (2)  A megállapodást a HL L 204., 2012. július 31-i számának 20. oldalán hirdették ki, az aláírásról szóló határozattal együtt.
         
            (3)  A megállapodás aláírásának napját a Tanács Főtitkársága az Európai Unió Hivatalos Lapjában teszi közzé.